Llywodraeth Leol, Cymru Enwi a chychwyn 1 1 Enw’r Gorchymyn hwn yw Gorchymyn Dinas a Sir Caerdydd (Cymunedau) 2016. 2 At unrhyw ddiben a nodir yn rheoliad 4(1) o’r Rheoliadau, daw’r Gorchymyn hwn i rym ar 1 Rhagfyr 2016. 3 At bob diben arall, daw’r Gorchymyn hwn i rym ar y diwrnod arferol ar gyfer ethol cynghorwyr yn 2017 . Dehongli 2 Yn y Gorchymyn hwn— ystyr “newydd” (“ new ”), mewn perthynas ag ardal llywodraeth leol, yw’r ardal honno fel y’i sefydlir gan y Gorchymyn hwn; ystyr “y Rheoliadau” (“ the Regulations ”) yw Rheoliadau Newidiadau i Ardaloedd Llywodraeth Leol 1976 ; mae unrhyw gyfeiriad at fap yn gyfeiriad at un o’r naw map a farciwyd “Map Gorchymyn Dinas a Sir Caerdydd (Cymunedau) 2016”, a adneuwyd yn unol â rheoliad 5 o’r Rheoliadau, a labelwyd yn “A” i “I” ac mae cyfeiriad at fap â llythyren yn gyfeiriad at fap sy’n dwyn y llythyren honno; a pan ddangosir bod ffin ar fap yn rhedeg ar hyd ffordd, rheilffordd, troetffordd, cwrs dŵr neu nodwedd ddaearyddol debyg, mae i’w thrin fel un sy’n rhedeg ar hyd llinell ganol y nodwedd. Newidiadau i ardaloedd llywodraeth leol 3 Mae newidiadau wedi eu gwneud yn ardal llywodraeth leol Dinas a Sir Caerdydd yn unol â’r darpariaethau a ganlyn yn y Gorchymyn hwn. Cyncoed a Phentwyn - newid i ardaloedd cymunedol a newid canlyniadol i adrannau etholiadol 4 1 Mae’r rhan o gymuned Cyncoed a ddangosir â chroeslinellau ar Fap A— a wedi ei throsglwyddo i gymuned Pentwyn; a b yn ffurfio rhan o adran etholiadol Pentwyn. 2 Mae’r rhan o gymuned Pentwyn a ddangosir â llinellau rhwyllog ar Fap A— a wedi ei throsglwyddo i gymuned Cyncoed; a b yn ffurfio rhan o adran etholiadol Cyncoed. Llanisien a Chyncoed - newid i ardaloedd cymunedol a newid canlyniadol i adrannau etholiadol 5 Mae’r rhan o gymuned Llanisien a ddangosir â chroeslinellau ar Fap B— a wedi ei throsglwyddo i gymuned Cyncoed; a b yn ffurfio rhan o adran etholiadol Cyncoed. Llanisien - creu cymuned newydd y Ddraenen 6 Mae cymuned newydd y Ddraenen wedi ei chreu ac— a yn cynnwys yr ardal a ddangosir â chroeslinellau ar Fap C; a b yn ffurfio rhan o adran etholiadol Llanisien. Llanrhymni a Thredelerch - newid i ardaloedd cymunedol a newid canlyniadol i adrannau etholiadol 7 Mae’r rhan o gymuned Llanrhymni a ddangosir â chroeslinellau ar Fap D— a wedi ei throsglwyddo i gymuned Tredelerch; a b yn ffurfio rhan o adran etholiadol Tredelerch. Pentwyn a Chyncoed - newid i ardaloedd cymunedol a newid canlyniadol i adrannau etholiadol 8 Mae’r rhan o gymuned Pentwyn a ddangosir â chroeslinellau ar Fap E— a wedi ei throsglwyddo i gymuned Cyncoed; a b yn ffurfio rhan o adran etholiadol Cyncoed. Pentwyn a Chyncoed - creu cymuned newydd Llanedern 9 Mae cymuned newydd Llanedern wedi ei chreu ac— a yn cynnwys yr ardal a ddangosir â chroeslinellau ar Fap F; a b yn ffurfio rhan o adran etholiadol Pentwyn. Glanyrafon - creu cymuned newydd Pontcanna 10 Mae cymuned newydd Pontcanna wedi ei chreu ac— a yn cynnwys yr ardal a ddangosir â chroeslinellau ar Fap G; a b yn ffurfio rhan o adran etholiadol Glanyrafon. Y Sblot - creu cymuned newydd Tremorfa 11 Mae cymuned newydd Tremorfa wedi ei chreu ac— a yn cynnwys yr ardal a ddangosir â chroeslinellau ar Fap H; a b yn ffurfio rhan o adran etholiadol y Sblot. Trowbridge a Thredelerch - newid i ardaloedd cymunedol a newid canlyniadol i adrannau etholiadol 12 Mae’r rhan o gymuned Trowbridge a ddangosir â chroeslinellau ar Fap I— a wedi ei throsglwyddo i gymuned Tredelerch; a b yn ffurfio rhan o adran etholiadol Tredelerch. Carwyn Jones Prif Weinidog Cymru 28 Tachwedd 2016